Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9905

3. Megjegyzés: A repülési adatrögzítőkre vonatkozó részletes útmutató a D. Mellékletben található. 6.3.1 Repülési adatrögzítők – típusok 6.3.1.1 Az I. típusú repülési adatrögzítő rögzítse azokat az adatokat, amelyek a repülőgép repülési pályájának, sebességének, helyzetének, hajtómű teljesítményének és működésének valamint a repülésvezérlő szerkezetek beállításának és működésének pontos meghatározásához szükségesek. 6.3.1.2 A II. és IIA. típusú repülési adatrögzítő rögzítse azokat az adatokat, amelyek a repülőgép repülési pályájának, sebességének, helyzetének, hajtómű teljesítményének valamint a magassági és áramlásrontó (fékező) szerkezetei beállításának pontos meghatározásához szükségesek. 6.3.1.3 1995 január 1. után ne használjanak fémszalaggal üzemelő repülési adatrögzítő berendezést. 6.3.1.4 Ajánlás – 1998 november 5. után ne használják a frekvencia modulációt (FM) alkalmazó analóg adatrögzítőket. 6.3.1.4.1 2003 január 1. után ne használják a fényképészeti filmmel működő repülési adatrögzítőket. 6.3.1.5 Az összes olyan digitális adathálózati összeköttetést alkalmazó repülőgép, amelynek egyedi légialkalmassági bizonyítványát először 2005 január 1. után adják ki, valamint pilótakabin hangrögzítő berendezés (CVR) szállítására kötelezett, az összes adathálózati digitális közleményváltást a repülési adatrögzítő berendezésén rögzítse. A legkisebb felvételi időtartam azonos legyen a pilótakabin hangrögzítő berendezés felvételi időtartamával és a felvétel összevethető legyen a pilótakabinban rögzített 2007/70/II. szám hangfelvétellel. 6.3.1.5.1 2007 január 1. után az összes digitális adathálózati összeköttetést alkalmazó repülőgép, amely pilótakabin hangrögzítő berendezés (CVR) szállítására kötelezett, az összes adathálózati digitális közleményváltást a repülési adatrögzítő berendezésén rögzítse. A legkisebb felvételi időtartam azonos legyen a pilótakabin hangrögzítő berendezés felvételi időtartamával és összevethető legyen a pilótakabinban rögzített hangfelvétellel. 6.3.1.5.2 Az adathálózati digitális közleményváltás tartalmának megismeréséhez szükség tájékoztatást és ahol ez lehetséges a közlemény megjelenítésének vagy a hajózószemélyzet által történt lehívásának időpontját rögzítsék. Megjegyzés: Az adathálózati összeköttetések közé tartoznak, azonban nem csak ezekre korlátozódnak a következők: ADS – automatikus függőségen alapuló légtérfelderítés CPDLC – légiforgalmi irányító és repülőgépvezető közötti adathálózati összeköttetések D-FIS – adathálózati és repüléstájékoztató szolgálati összeköttetések AOC – légiközlekedési üzemi irányítási közlemények. 6.3.1.6 Ajánlás – Minden olyan 5700 kg. legnagyobb engedélyezett felszálló-súlynál nagyobb tömegű repülőgépet, amely repülési adatrögzítő és pilótakabin hangrögzítő berendezések szállítására kötelezett, alternatív megoldásként kettő összetett repülési adat és pilótakabin hangrögzítő berendezéssel is (FDR/CVR) felszerelhetnek. 6.3.1.7 Ajánlás – Minden olyan több gázturbinás sugárhajtóművel felszerelt repülőgépet, amelynek legnagyobb engedélyezett felszálló-súlya 5700 kg. vagy kevesebb és amely repülési adatrögzítő és/vagy pilótakabin hangrögzítő berendezések szállítására kötelezett, alternatív megoldásként egy összetett repülési adat és pilótakabin hangrögzítő berendezéssel is (FDR/CVR) felszerelhetnek. 6.3.1.8 Az I.A típusú repülési adatrögzítő rögzítse azokat a jellemző adatokat, amelyek a repülőgép repülési pályájának, sebességének, helyzetének, hajtómű teljesítményének és működésének valamint a repülésvezérlő szerkezetek beállításának és működésének pontos meghatározásához szükségesek. A következő pontokban ismertetjük azokat a jellemzőket, amelyek kielégítik az I.A típusú repülési adatrögzítőre vonatkozó előírásokat. A jelölés (*) nélküli jellemzők rögzítése kötelező. A jelöléssel ellátott (*) jellemzők akkor rögzítendők, ha a repülőgép rendszerei vagy a hajózószemélyzet a jellemzőt illetve adatot a repülőgép üzemeltetéshez használja fel. 6.3.1.8.1 A repülőgép repülési pályájára és sebességére vonatkozó előírásokat kielégítő jellemzők: • nyomás-magasság • műszer szerinti vagy kalibrált repülési sebesség • levegő – föld viszonyítási helyzet és minden egyes futóműhöz tartozó levegő-föld érzékelő, szükség szerint • külső levegő hőmérséklete vagy össz-hőmérséklet • géptengely irányszög (a hajózószemélyzet elsődleges műszerei alapján) • függőleges gyorsulás • oldalirányú gyorsulás • hosszirányú gyorsulás (törzs tengely) • idő vagy relatív idő számítás • navigációs adatok*: széleltérítés sodródási szög, szélsebesség, szélirány, szélességi és hosszúsági fok adatok • földi feletti sebesség* • rádió magasságmérő jelzett magassága* 2007/70/II. szám 6.3.1.8.2 A repülési helyzetre vonatkozó előírásokat kielégítő jellemzők: • bólintási helyzet, azaz repülőgép kereszt-tengely körüli mozgása • bedöntési helyzet, azaz a repülőgép hossztengely körüli elfordulása • legyezőmozgás helyzet, azaz a repülőgép függőleges tengelye körüli elfordulás* • állásszög* 6.3.1.8.3 A hajtóműre vonatkozó előírásokat kielégítő jellemzők: • hajtómű tolóerő illetve teljesítmény: minden egyes hajtómű tolóereje, pilótakabin tolóerő szabályzó kar(ok) helyzete • sugárfordító helyzete* • hajtómű teljesítmény vezérlés és jeladó helyzete* • hajtómű levegő elvételi szelep helyzete* • további hajtómű jellemzők: kiáramló gáznyomás arányérték, hajtómű rezgési szint jelzett értékek, tüzelőanyag áramlási értékek, tüzelőanyag áramlás lekapcsoló kar helyzete, N1, N2, EGT, TLA, N3 6.3.1.8.4 A repülésvezérlő szerkezetek helyzetére vonatkozó előírásokat kielégítő jellemzők: • bólintás trimm kiegyenlítő lap(ok) helyzete • fékszárnyak*: belépőél helyzete, pilótakabin fékszárny szabályzó kar választás • orrsegédszárnyak*: orrsegédszárny belépőél helyzete, pilótakabin szabályzó kar választás • futómű*: futómű egységek helyzete, választó kar helyzete • legyezőmozgás trimm kiegyenlítő lap helyzete* • bedöntés trimm (hossztengely körüli elfordulás) kiegyenlítő lap helyzete* • pilótakabin trimm szabályzók helyzete (vezérlés)*: bólintás, bedöntés, legyezőmozgás • földi áramlásrontó aerodinamikai fék és repülési interceptor*: spoiler helyzet, választó kapcsoló beállítások • jégmentesítő és/vagy jégtelenítő berendezések választása és működése* • hidraulika nyomás (minden egyes rendszer)* • tüzelőanyag-mennyiség* • AC és DC elektromos táplálások helyzete* • segédhajtómű csapoló-szelep helyzete* • számított súlyponthelyzet* 6.3.1.8.5 Az üzemeltetésre vonatkozó előírásokat kielégítő jellemzők: • riasztások • elsődleges repülés vezérlő szerkezetek helyzete és a kezelő egységek beállítása: bólintási, bedöntési és elfordulási tengelyek • irányadó átrepülése • minden egyes navigációs vevőberendezés frekvencia kiválasztása • kézi rádió adógomb helyzete és CVR/FDR szinkron jel • automatikus repülésvezérlés, hajtómű teljesítmény automatikus szabályzás, AFCS üzemmód és kapcsolók állása* • választott barometrikus nyomás beállítás*: légijármű parancsok és első tiszt • választott nyomásmagasság, repülési sebesség, emelkedési és süllyedési sebesség, MACH szám, géptengely irányszög, repülési irányszög, korrigált repülési pálya, megközelítési siklópálya szög (repülőgépvezető részéről állítható értékek)* • választott elhatározási magasság* • az elektronikus repülési műszerrendszer (EFIS) választott megjelenítési beállítása*: légijármű parancsok és első tiszt • több funkciós hajtómű teljesítmény és állapot riasztás megjelenítési beállítása* 2007/70/II. szám • GPWS/TAWS/GCAS helyzet*: földfelszín megjelenítési mód választás, figyelmeztető jelzések és riasztások, riasztási állapot, tanácsadó rendszer állapot, üzemi kapcsolók helyzete • alacsony nyomás riasztás*: hidraulika és pneumatika rendszerek • számítógép meghibásodás riasztás* • veszélyes kabinnyomás csökkenés riasztás* • összeütközés elkerülését biztosító fedélzeti riasztó rendszerek helyzete és jelzései (TCAS/ACAS)* • jegesedés jelzőrendszer* • veszélyes hajtómű rezgés riasztás minden egyes hajtóműnél* • veszélyes hajtómű túlmelegedés riasztás minden egyes hajtóműnél* • veszélyes alacsony olajnyomás riasztás minden egyes hajtóműnél* • veszélyes hajtómű fordulatszám túllépés riasztás minden egyes hajtóműnél* • szélnyírás riasztás* • repülés közben működő átesés elleni védelem, jelzőrendszer és automatika16 helyzete és működése* • a pilótakabinban található összes repülésvezérlő egység bemeneti erőhatásai*: botkormány, kormányoszlop, pedálok, karok erőértékek • függőleges eltérések*: ILS siklópálya, MLS magasság irányvezetés, GNSS megközelítési pálya • vízszintes eltérések*: ILS iránysáv, MLS oldalszög irányvezetés, GNSS megközelítési pálya • távolságmérő jelzőműszerek jelzett távolság értékei (1 és 2 DME készletek)* • elsődleges navigációs rendszerek*: GNSS, INS, VOR/DME, MLS, ILS, Loran C • fékberendezések*: bal és jobb oldali féknyomások, bal és jobb oldali fékpedál helyzete • időpont* • események jelzése* • a homloküvegre való kivetítés (HUD) használatban* • az oldalsó kivetítő képernyő bekapcsolva*

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes